Document ID: /roh_data/filtered/fineweb-2-filterrobots_roh.jsonl.gz/9314

Sur San Murezzan al Piz Nair ha ina lavina sutterrà il glindesdi in skiunz. El era ensemen cun in auter skiunzs da viadi ordaifer las pistas marcadas. Tenor la Polizia chantunala ha il skiunz ch'è mitschà da la lavina pudì localisar ses collega. Ensemen cun la Rega saja quel vegnì salvà. El saja vegnì transportà cun levas blessuras en l'ospital a Samedan.
Pervia da la blera naiv dals ultims dis vala en la gronda part dal Grischun anc adina in privel da lavinas considerabel, stgalim 3.
Ord l'archiv:
Sajettar lavinas per la segirezza da las pistas. RTR ha accumpagnà il schef da segirezza da Laax durant quell'incumbensa.